Mana Sfantului Nicolae, pastrata de peste 400 de ani la Bucuresti, este in centrul unui scandal inceput in Italia. Reprezentantii unei biserici din Bari, in care se afla o jumatate, din trupul cuviosului, pun la indoiala autenticitatea relicvei noastre.

Replica Bisericii Ortodoxe Romane a venit imediat: "racla sfanta este insotita de documente semnate chiar de Mihai Viteazu".

Preotii Bisericii San Nicola din Bari sunt cei care au ridicat semne de intrebare asupra autenticitatii mainii drepte care se afla la Sfantul Gheorghe cel Nou in Bucuresti.

"Marinarii au adus relicva la Bari intr-un moment in care prin Europa circulau deja numeroase parti ale corpului Sfantului. La Bari exista in prezent numai jumatate din corpul sau. Ce s-a intamplat cu restul e dificil de spus. Unele pot fi in lume, altele e posibil sa se fi dizolvat pur si simplu", a spus Fratele Gerardo.

Desi nu se stie exact ce parti trupesti sunt ingropate la Bari, Fratele Gerardo priveste cu neincredere la acele fragmente raspandite prin lume. In ceea ce priveste mana dreapta a sfantului, inaltii nostri prelati sustin ca aceasta i-a fost daruita lui Mihai Viteazu de Arhiepiscopul de Bari, in semn de respect pentru lupta dusa de acesta impotriva otomanilor. Ramasitele au fost apoi aduse la Bucuresti.

Citește și Pictura murala misterioasa in Biserica Manastirii din Sighisoara. De ce cred multi ca este vorba despre un OZN

In 415 ani, de cand se afla aici, autenticitatea mainii drepte a Sfantului Ierarh Nicolae nu a fost contestata. Acum, parohul Bisericii Sfantul Gheorghe Nou scoate la iveala un document lasat in 1599 chiar de Mihai Viteazu. O inscriptie cu litere chirilice, pusa langa caseta de aur in care au fost ferecate moastele.

Pe langa acest act, preotii spun ca ar mai fi o dovada istorica indirecta ca ramasitele sunt originale. In marele incendiu din Bucuresti care a mistuit biserica si a topit clopotul si candelabrele, mana a ramas intacta. Cele doua biserici incearca sa clarifice aceasta neintelegere.